والقصة بالكامل راح اقولكم اياها في الرحلة السريعة . اتصل بي اخوي حسن الصغير اول ما تقفلت المدارس وقالي هاا انت وعدتني هذا الصيف انك تسفرني والوعد دين وما نقدر نرده قلتله خلاص انا عند كلمتي وخلني ان زانت الأمور وترتيبات الحجز اوديك عاد انا افكر وين نرووح مكان فيه بحري لانه ما احب اسافر مكان ومافي بحر . قلت مافيه الا بوكت ( تايلند ) اللي بصراحه جزيرة ما تنوصف عن جمالها بكل المقاييس وانا كنت اول مره ارووح لهذه الجزيرة . ومن بعدها فكرت انا واخوي بس نرووح مب شي لازم اكثر واتصلت بالخال بومحمد واشوفه وحاولت معااه لين ما وافق انه يجي واللي عرقل الموضوع شوي الاجازة في دوامه لكن تيسرت الامور واكتمل فريق بحر دلما وشد الرحال الى جزيرة بوكت . والله والحمد لله ترتبت الامور كلها في خلال ساعتين من حجز الطيران واللي كانت الرحله عن طريق طيران الاتحاد واللي كل سفراتي صارت في السنوات الاخيرة